kardosdrur/scandi-wiki huggingface dataset:
Stunt

Stunt i Danmark startede for alvor i 80'erne med Spang Olsen brødrene, Martin og Lasse Spang Olsen indsatser i film som Midt om natten, Mord i Mørket.  

Mord i Paradis og Jydekompagniet. Spang Olsen brødrene havde desuden også en stunt skole som mange af de nuværende aktører på stuntmarkedet gik på. Spang Olsen brødrene er nu "pensionerede" indenfor stuntbranchen. 

Eksempler på aktuelle danske stuntkoordinatorer er Stig Günther som er indehaver af 2 Guinness verdensrekorder og Deni Jordan som har vundet.
i Moskva samt blev nomineret til en Taurus World Stunt Award for "Best action in a Foreign Feature." i 2010 og 2014.  Stig Günther er kendt for at koordinere Forbrydelsen, Rejseholdet, Borgen og mange andre produktioner.  Deni Jordan har stuntkoordineret flere sæsoner af Broen, Mænd og Høns, Wallander og mange andre film og tv-serier.

Referencer 

Filmteknikker
Boban Marković

Boban Marković (; 6. maj 1964 i Vladičin Han i SR Serbien) er en serbisk trompetist og flygelhornist, der sammen med sin søn Marko Marković leder brassbandet Boban i Marko Marković Orkestar. Marković anses for at være én af de førende i sin genre, som oftest blæsemusik fra Balkan, der betegnes som Balkan brass, og er ved hjælp af denne musikgenre også kommet til international berømmelse.

Markovićs roma-familie er en traditionsrig musikerfamilie fra Serbien. Boban Marković har vundet "Den Gyldne Trompet" et antal gange ved Guča Trompetfestivalen i Guča, en af de størte folkemusikfestivaler i verden, hvor han siden sin femte sejr i 2001 kun optræder udenfor konkurrence.

Udenfor Serbien blev Boban Marković Orkestar hovedsaglig kendt gennem deres optræden i filmen Underground af Emir Kusturica. Med "Competition" og "Guča" spillede orkestret også hovedrollerne i to dokumentarfilm. I de senere år har Marković forstærket den internationale indflydelse i sin musik, og han har arbejdet med musikere som den østrigske gruppe Attwenger samt klezmerbandet Di Shikere Kapelye.

Siden 2002 har sønnen Marko efterhånden overtaget ledelsen af orkestret, hvorfor det i 2004 officielt blev omdøbt til Boban i Marko Marković Orkestar.

Diskografi 
 Boban Marković Orkestar: Hani Rumba (ITMM, 1997)
 Boban Marković Orkestar: Zlatna Truba (PGP-RTS, 1998)
 Boban Marković Orkestar: Srce Cigansko (X Produkcio, 2000)
 Boban Marković Orkestar: Millenium (X Produkcio, 2000)
 Boban Marković Orkestar: Bistra Reka (X Produkcio, 2001)
 Frank London's Klezmer Brass Allstars feat. Boban Markovic Orkestar & Hasaballa Brass Band: Brotherhood of Brass (Piranha, 2002)
 Boban Marković Orkestar: Live in Belgrade (Piranha, 2002)
 Boban Marković Orkestar: Boban i Marko (Piranha, 2003)
 Boban Marković Orkestar feat. Marko Marković: The Promise (Piranha, 2005)
 Boban i Marko Marković Orkestar: Go Marko Go! (Piranha, 2007)
 Boban i Marko Markovic Orkestar: Devla - Blown Away To Dancefloor Heaven (Piranha, 2009)
 Boban i Marko Marković Orkestar vs. Fanfare Ciocărlia: Balkan Brass Battle (Asphalt Tango, 2011)

Eksterne henvisninger 
 Biografi

Kildehenvisninger 

Musikere fra Jugoslavien
Musikere fra Serbien
Trompetister
Vild løg

 
Vild løg (Allium oleraceum) er en 50-60 cm høj, flerårig løgvækst med oprette skud og hvide, grønlige eller røde blomster. Planten er knyttet til kalkrig jord på overdrev eller i lyse skove.

Beskrivelse 

Vild løg er en flerårig, urteagtig plante med en opret vækst og et underjordisk oplagringsorgan, der består af næringsfyldte blade, et løg. Stænglen er rund, og det er kun tilsyneladende, at den er bladbærende. De grundstillede blade danner nemlig så lange bladhylstre, at det kan se ud, som om bladpladen udspringer fra stænglen. Bladene er halvrunde i tværsnit, men flade mod spidsen. De er linjeformede og helrandede med tydelige ribber på undersiden. Begge bladsider er grågrønne og hyppigt dækket af en tynd dug. Bladene visner tidligt bort og bliver papiragtige.

Blomstringen foregår i juli-august, hvor man finder blomsterne samlet i hovedagtige, endestillede stande. Standene er omgivet af to højblade, og de består foruden af blomster også af et større eller mindre antal yngleløg. De enkelte blomster er oprette og senere nikkende, regelmæssige og 3-tallige med grønlige, hvide eller røde kronblade. Frugterne er kapsler med nogle få frø.

Det underjordiske løg er dannet af en skiveformet stængel og tæt pakkede, tykke og næringsrige blade. Under løgbunden ses de talrige, grove trævlerødder.
Højde x bredde og årlig tilvækst: 0,50 x 0,20 m (50 x 20 cm/år). Disse mål kan fx bruges til beregning af planteafstande, når arten anvendes som kulturplante.

Hjemsted 

Vild løg er udbredt i Kaukasus og det meste af Europa. I Danmark findes planten ret almindeligt på Øerne og i Østjylland, mens den er sjælden i resten af landet. Arten er knyttet til lysåbne eller let skyggede voksesteder på kalkrig, men ret næringsfattig, veldrænet jord. Derfor findes den ofte på overdrev og i skove og krat.

På kystskrænten ved Udsager Hage, syd for Besser Rev på Samsø findes en overdrevsvegetation på kalkholdig jord, hvor arten vokser sammen med bl.a. hjertegræs, merian, alm. mælkeurt, bakkejordbær, blågrøn star, dunet vejbred, gul rundbælg, hulkravet kodriver, hvid okseøje, knoldet mjødurt, markkrageklo, nikkende limurt, skovløg, slåen, stor knopurt og tjærenellike

Note

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Løg- og knoldvækster
Flerårige urter
Røde blomster
Kalkbundsplanter
Tørketålende planter
Løg-slægten
Udbruddet af verotoksin-producerende E. coli O104:H4 i 2011

Udbruddet af den verotoksin-producerende E. coli O104:H4 i 2011 var et sygdomsudbrud, der var forårsaget af en verotoksin-producerende E. coli (=VTEC, STEC, EHEC, HUSEC) O104:H4 tarmbakteriestamme.

 

Udbruddet begyndte i Tyskland og har gjort over 1500 syge og kostet 19 mennesker livet. Der er fundet få tilfælde i 11 andre lande, hvoraf de fleste tidligere har været i nordtyskland (4-6-2011).

I starten troede de tyske sundhedsmyndigheder, at sygdommen skyldes agurker fra Spanien, men det viste sig at være forkert. Det er endnu uvist hvad der er smittekilden, men ifølge fpn.dk er gættet nu (5-6-2011) citat: "Tarmbakterie-spor peger mod [bønne]spirer"

 
, men det er måske heller ikke bønnespirene.
 
VTEC-bakterien er beslægtede med tidligere isolerede bakterier fra afrika og det var formentlig ægyptiske bukkehornsfrø og spirer, der fik spredt bakterien til Europa, men de ægyptiske myndigheder afviser.

Udover Tyskland, hvor udbruddet er værst, er der også fundet tilfælde i Polen, Holland, Sverige, Danmark og Storbritannien.

Hvis man får bakterien, er det ca. 1/3 som får hæmolytisk-uræmisk syndrom, der medfører diarré ofte med blod – og colitis og i værste fald nyresvigt og død.

Kilder 

Begivenheder i 2011
Bakteriesygdomme
Escherichia coli
Jens Salling

Jens Sallling er en dansk ungdomspolitiker. Fra 6. marts 2011 til 18. marts 2012 bestred Jens Salling posten som landsformand for Konservativ Ungdoms Landsorganisation

Noter 

Formænd for Konservativ Ungdom
Raimonds Pauls

Raimonds Pauls opr. (Oyar-Raymond Voldemarovich Pauls) (12. januar 1936 i bydelen Iļģuciems i Riga i Letland) er en lettisk og sovjetisk komponist og pianist, som er kendt og respekteret i både Letland og resten af det tidligere Sovjetunionen. Raimonds Pauls er siden den 12. april 1995 Kommandør af Trestjerneordenen.

Musik 
Pauls har været intereseret i musik siden sin barndom, hvor han fik undervisning ved Emīls Dārziņs Musikskole. I 1958 tog Pauls sin eksamen fra Letlands Musikakademi. Allerede på den tid blev han opfattet som en fremragende pianist, han spillede i restauranter, hvor han lærte jazz-klassikere og samtidige melodier. Fra 1962 til 1965 studere Pauls til komponist, og fra 1964 til 1971 dirigerede han Letlands Statsfilharmonikeres orkester for populærmusik, hvor han også spillede som pianist.

I 1972 oprettede Pauls et ensemble ved Latvijas Radio, hvorfra adskillige musikgrupper siden opstod. Mest bemærkelsesværdig er gruppen Modo, hvor en af gruppens medlemmer Zigmars Liepiņš, opnåede betydelig berømmelse i Letland og andre dele af Sovjetunionen.

Efter Letland genvandt sin uafhængighed fortsatte Pauls sin musikalske karriere med et samarbejde med børneensemblet Dzeguzīte (Lille spætte), hvilket er blandt de mest populære børnegrupper i Letland. I 1996 begav han sig på turné med sangerinden Laima Vaikule, en turné som bragte dem til steder som Moskva, Sankt Petersborg og New York City.

Pauls har gennem tiden komponeret musik til mindst seks musicaler, tre balleter og mere end 50 spillefilm og teaterforestillinger. Pauls musik er, udover Letland, også blevet udgivet i adskillige lande verden over, heriblandt Rusland, Finland og Japan. På det seneste har Pauls kastet sig over jazz-genren med udgivelsen af et dobbelt-album.

Politik 
Raimonds Pauls har også erfaring fra det politiske liv. Han har været både medlem af Lettiske SSRs øverste sovjet samt af det lettiske parlament Saeima. I 1993 blev han rådgiver for Letlands præsident. Pauls har også været lettisk kulturminister i en længere periode, og endda kandidat som Letlands præsident, hvorfra han dog trak sig.

Kilder

Kildehenvisninger

Eksterne henvisninger 

 Officie hjemmeside 

Personer fra Riga
Komponister fra Letland
Komponister fra Sovjetunionen
Pianister fra Letland
Kommandører af Trestjerneordenen
Langeland-Ærø Provsti

Langeland-Ærø Provsti er et provsti i Fyens Stift. Provstiet blev dannet 1. juni 2011 ved en sammenlægning af Langelands Provsti og Ærø Provsti. 

Langeland-Ærø Provsti består af 24 sogne med 27 kirker, fordelt på 7 pastorater.

Pastorater

Sogne

Kilder 
Provstiportalen

Provstier i Fyens Stift
Etableret i 2011
Fustage

En fustage er en lille tønde lavet af træ eller metal der bruges til transport og opbevaring af væsker, smør, krudt, sæbe, østers og andet.

Drikkevarer 
En fustage til drikkevarer er fremstillet i rustfrit stål, aluminium eller plastik, der tillader transport og opbevaring af samme i et sterilt miljø. Fustager produceres oftest i standardiserede stabelbar størrelser: 20, 25, 30, 40 og 50 L.

En drikkevarefustage har en ventil i toppen, der tillader tilslutning af en kobling. Ventilen er tilsluttet et rør, der løber til bunden af fustagen. Ventil og rør kaldes samlet for en anstikker. Ventilen tillader at der presses gas (typisk kuldioxid eller nitrogen) ind i fustagen, til at presse væsken ud af fustagen. Forskellen mellem en fustage og en traditionelle øltønder er, at øltønder har to eller tre åbninger og ingen indvendig teknik (anstikker).

Aftapning af drikkevare 
Der er to forskellige typer aftapningsudstyr: 

Festpumper fungerer som en luftpumpe, der presser almindelig atmosfærisk luft ned i beholderen - luft som indeholder bakterier og ilt. Bakterierne vil over tid nedbryde sukkerstoffet i drikkevaren og ødelægge drikken. I tilfælde af at fustagen indeholder øl, vil ilten oxidere øllet, samt tillade at kuldioxiden undslipper. Dette giver øllet en flad og kedelig smag. Fustager, som udstyres med festpumper, vil normalt også blive opbevaret ved normal stuetemperatur og skal typisk anvendes indenfor 18-24 timer, ellers kan indholdet blive ødelagt.
Gaspumper anvender normalt CO2, mens nogle øl kræver andre gasarter: (Guinness kræver 25% CO2 og 75% nitrogen).  Ved at benytte en gas med det rette tryk, opretholdes en ligevægt i den omgivende atmosfære samt i øllet, så øllet ikke afgasses. Med den rigtige køling, vil en tilsluttet fustage kunne holde øllet serveringsklar i op til 3 uger.

Kilder/referencer

Se også 
Fad (rummål)
Anker (rummål)
Tønde (rummål)

Øl
Beholdere
Genbrug
Bad Bentheim

Bad Bentheim er en by og kommune i det nordvestlige Tyskland, beliggende under Landkreis Grafschaft Bentheim i delstaten Niedersachsen. Bad Bentheim er en statsanerkendt kurby og kendes på sit vartegn, borgen Burg Bentheim. Byen ligger ved grænsen til Nordrhein-Westfalen og til nabolandet Holland.

Geografi 
Bygrænsen er 49 km lang, 14 km fra nord til syd - og 12 km fra øst til vest. Bad Bentheim har med alle sine kommunedele og omliggende områder, et areal på 100,16 km².

Nabokommuner 
Byen grænser mod nord til Nordhorn, mod nordøst til Isterberg og mod øst til Quendorf, Schüttorf og Suddendorf (alle i Landkreis Grafschaft Bentheim). Mod syd grænser den op til Ochtrup (Kreis Steinfurt) og Gronau (Kreis Borken) og mod vest til Losser i den hollandske provins Overijssel. Nærmeste storbyer er Münster og Osnabrück samt Enschede i Holland.

Inddeling 
Kommunen Bad Bentheim består, foruden af byen selv, af: Achterberg, Bardel, Gildehaus, Hagelshoek, Holt und Haar, Sieringhoek, Waldseite og Westenberg.

Literatur 
 Hubert Titz (Hrsg.): Bad Bentheim – Aspekte einer Stadtgeschichte. Schriftenreihe der Volkshochschule des Landkreises Grafschaft Bentheim. Bd 21. Schriftenreihe des Heimatvereins Grafschaft Bentheim. Bd 138. Bad Bentheim 1996. 
 Herbert Wagner (Geograph): Die Gestapo war nicht allein… Politische Sozialkontrolle und Staatsterror im deutsch-niederländischen Grenzgebiet 1929-1945. Gestapo und Grenzpolizeikommissariat Bentheim. LIT-Verlag, Münster 2004. 
 Johannes Wolburg: Der Bentheimer Sattel im Rahmen der Geologie des Emslandes. Auf der Frühjahrstagung der Deutschen Geologischen Gesellschaft in Bentheim vom 8.-10. Mai 1950. in: Zeitschrift der Deutschen Gesellschaft für Geowissenschaften. Stuttgart 102.1950, H 1. S.147-148.

Eksterne kilder og henvisninger 

 Kuranstalten Bad Bentheim 
 Bentheimer Mineraltherme

Byer i Kreis Grafschaft Bentheim
Kommuner i Niedersachsen
Blue Moon of Kentucky

"Blue Moon of Kentucky" er en komposition fra 1946 af bluegrass-musikeren Bill Monroe, der selv indspillede sangen i september 1946. Den var på gaden i starten af 1947. Siden er sangen indspillet af en lang række kunstnere, blandt andet Elvis Presley.

Monroe skrev og spillede sangen som en vals (3/4-takt), hvilket Presley ændrede til en rock-sang i 4/4-takt.

Blue Moon of Kentucky er den officielle bluegrass-sang for den amerikanske stat Kentucky.

Elvis Presleys version 
Sangen blev indsunget af Elvis Presley med henblik på at være B-side til "That's All Right" (Crudup), som var Elvis Presleys første professionelle pladeindspilning. Den blev indspillet under en to-dages session i studiet hos Sam Phillips i Sun Records i Memphis, som fandt sted i dagene 5. – 6. juli 1954. Det var Sam Phillips, der tog initiativet til denne session. Mange forskellige sange blev prøvet, men det lykkedes ikke rigtigt at ramme den sound, som han ønskede. Med i studiet sammen med Elvis var guitaristen Scotty Moore og bassisten Bill Black, der begge var kendte studiemusikere hos Sun.

Ved lidt af et lykketræf fik de tre lavet en fantastisk indspilning af "That's All Right", som Elvis kendte i forvejen, men nu var problemet at finde en B-side der kunne matche denne. Bill Black kendte "Blue Moon of Kentucky" og foreslog de andre at prøve denne sang. I hænderne på Presley blev sangen snart til den rockende bluesklassiker, som kendes den dag i dag.

Andre kunstnere 
Et utal af kunstnere har indspillet sangen. Foruden Bill Monroe og Elvis Presley er det navne som John Fogerty, Patsy Cline, Paul McCartney, Ray Charles m.fl.

Referencer 

Elvis Presley-sange
Sange fra 1946
Rock and roll-sange
Countrysange
Flygelhorn

Flygelhorn er et messingblæseinstrument med mundstykke formet som en skål/kop. Flygelhornet er lidt større end kornetten og trompeten, men er boret mere "kegleformet", noget som giver en blidere lyd. Flygelhornet har, normalt, tre ventiler, men nogle har også fire ventiler.

I et brassband er lyden af flygelhornet ofte skjult af lyden fra kornetterne. Flygelhornet bruges også ofte for at blødgøre tonen i forhold til korneterne, og giver støtte til hornafdelingen i brassbandet. Kontrasten mellem den blide tone fra flygelhornet og den lyse tone fra korneten, gør at flygelhornet ofte bliver brugt som soloinstrument i brassbands.

Den er meget benyttet i jazzsammenhæng, specielt i ballader på grund af sin blide klang. Da lægger trompetisten ofte sin trompet væk og tager sit flyghelhorn op. En af flygelhornets fremste eksponenter er den amerikanske jazzmusiker Art Farmer.
 

Messingblæseinstrumenter
Anastasija Mikhajlovna af Rusland

Anastasija Mikhajlovna af Rusland (  ; (28. juli 1860 – 11. marts 1922), storfyrstinde af Rusland og gift storhertuginde af Mecklenburg-Schwerin.  Anastasija var datter af Mikael Nikolajevitj af Rusland og Olga Fjodorovna af Baden og barnebarn af kejser Nikolaj 1. af Rusland. Hun tilhørte slægten Romanov

Ungdom 

Storfyrstinde Anastasija af Rusland blev født den  i Petergof nær Sankt Petersborg i Det Russiske Kejserrige. Hun var den eneste datter af storfyrst Mikhail Nikolajevitj og storfyrstinde Olga Fjodorovna. Anastasija havde seks brødre, og som den eneste pige blev hun forkælet.

Da hun var to år gammel blev hendes far udpeget til guvernør over Kaukasus, og Anastasija tilbragte derfor store dele af sin barndom i Georgien. Ligesom sine brødre betragtede hun hele livet Kaukasus som sit egentlige hjem.

Ægteskab og børn 
Anastasija blev gift den 24. januar 1879 i Sankt Petersborg med den senere Storhertug Frederik Frans 3. af Mecklenburg-Schwerin, søn af Storhertug Frederik Frans 2. af Mecklenburg-Schwerin og Augusta af Reuss-Köstritz. De fik tre børn.

Børn 
 Alexandrine (1879–1952) 
 ∞ 1898 Christian 10., Konge af Danmark (1870–1947)
 Frederik Frans 4. (1882–1945) - sidste storhertug af Mecklenburg-Schwerin 1897-1918 
 ∞ 1904 Alexandra af Hannover (1882–1963)
 Cecilie (1886–1954) 
 ∞ 1906 Wilhelm, Kronprins af Preussen (1882–1951)

Senere liv 
Anastasija fandt sig aldrig helt til rette i Mecklenburg-Schwerin, og hun var ikke afholdt af befolkningen. Frederik Frans led af et dårligt helbred og Anastasija brugte hans sygdom som undskyldning for at holde sig væk fra Schwerin. Storhertug Frederik Frans døde den 10. april 1897 i Cannes i en alder af bare 46 år. Hans pludselige død er omgærdet med nogen mystik, da det først blev rapporteret, at han havde begået selvmord ved at kaste sig ud fra en bro. Men ifølge den officielle beretning døde han i sin have, da han under et anfald af åndenød faldt ud over en lav mur.

I sin enkestand boede Anastasija det meste af året i Sydfrankrig. I 1902 fik hun et illegitimt barn med sin privatsekretær Vladimir Aleksandrovitj Paltov. Barnet fik navnet Alexis-Louis de Wenden. Under Første Verdenskrig besluttede hun at bosætte sig i det neutrale Schweiz og slog sig ned i Lausanne. Hun døde efter et slagtilfælde et par år senere.

Referencer

Eksterne henvisninger 

Kongelige fra Rusland
Frederik Frans 3. af Mecklenburg-Schwerin

Frederik Frans 3. () (19. marts 1851 i Ludwigslust – 10. april 1897 i Cannes, Frankrig) var storhertug af Mecklenburg-Schwerin fra 15. april 1883 til sin død den 10. april 1897.

Han er far til Dronning Alexandrine af Danmark og oldefar til Dronning Margrethe 2. af Danmark.

Biografi 

Frederik Frans blev født den 19. marts 1851 i Ludwigslust i Mecklenburg som ældste barn af Storhertug Frederik Frans 2. af Mecklenburg-Schwerin i hans første ægteskab med Prinsesse Augusta af Reuss-Köstritz. Han efterfulgte sin far som storhertug den 15. april 1883.

Storhertug Frederik Frans havde et skrøbeligt helbred og led fra en tidlig alder af eksem, astma og åndedrætsbesvær. Han trivedes dårligt i det nordeuropæiske klima og han og hans familie opholdt sig derfor i store dele af hans regeringstid væk fra Mecklenburg, ved Genevesøen, i Palermo, Baden-Baden og i Cannes i Sydfrankrig, hvor de besad en stor ejendom, Villa Wenden. I stedet overlod han regeringsførelsen i storhertugdømmet til General Friedrich von Maltzahn.

Storhertug Frederik Frans døde den 10. april 1897 i Cannes i en alder af bare 46 år. Hans pludselige død er omgærdet med nogen mystik, da det først blev rapporteret, at han havde begået selvmord ved at kaste sig ud fra en bro. Men ifølge den officielle beretning døde han i sin have, da han under et anfald af åndenød faldt ud over en lav mur.

Han blev efterfulgt af sin søn, Frederik Frans 4., der blev den sidste storhertug af Mecklenburg-Schwerin.

Ægteskab og børn 
 Han giftede sig den 24. januar 1879 i Sankt Petersborg med Storfyrstinde Anastasia af Rusland (1860-1922), datter af Storfyrst Mikhail Nikolajevitj af Rusland og Cecilie af Baden. De fik tre børn:

 Alexandrine (1879–1952)
 ∞ 1898 Christian 10., Konge af Danmark (1870–1947)
 Frederik Frans 4. (1882–1945) - sidste storhertug af Mecklenburg-Schwerin 1897-1918
 ∞ 1904 Alexandra af Hannover (1882–1963)
 Cecilie (1886–1954)
 ∞ 1906 Wilhelm, Kronprins af Tyskland (1882–1951)

Se også 
 Mecklenburg

Henvisninger

Eksterne links 

 Salmonsens Konversationsleksikon 

|-
| colspan="3" style="border-top: 5px solid #FFD700; text-align:center;" | Frederik Frans 3.Huset Mecklenburg, 
|-
! colspan="3" style="border-top: 5px solid #79DBFF;" | Kongelige og fyrstelige titler

Storhertuger af Mecklenburg-Schwerin
Huset Mecklenburg
Tyskere i 1800-tallet
Personer fra Ludwigslust
Dinkel

Dinkel er en flod, der løber i Tyskland og Holland og er en biflod til Vechte fra venstre. Floden er 93 kilometer lang, hvoraf 47 kilometer ligger i Tyskland. Dinkel har sit udspring i det nordlige Nordrhein-Westfalen i Tyskland mellem Ahaus og Coesfeld. 

Dinkel løber mod nord ved Gronau og krydser grænsen til Holland og Overijssel hvor den løber gennem Denekamp. Dinkel krydser så grænsen til Tyskland igen til Niedersachsen, før den munder ud i Vechte ved Neuenhaus. 

Floder i Nederlandene
Floder i Nordrhein-Westfalen
Floder i Niedersachsen
Overijssel
Clearwater County (Minnesota)

Clearwater County er et county i den amerikanske delstat Minnesota. Amtet ligger i den centrale af delstaten og grænser op til Beltrami County i nordøst, Hubbard County i sydøst Becker County i syd Mahnomen County i sydvest og mod Polk County og Pennington County i nordvest.

Clearwater Countys totale areal er 2.667 km² hvoraf 91 km² er vand. I 2000 havde amtet 8.423 indbyggere. Amtets administration ligger i byen Bagley.

I Clearwater County ligger den lille sø Lake Itasca, som regnes for Mississippiflodens udspring. Dele af indianerreservaterne Red Lake and White Earth ligger i amtet.

Amtet har fået sit navn efter floden Clearwater River som løber igennem amtet og søen Clearwater Lake.

Demografi 
Ifølge folketællingen fra 2000 boede der 8.423 personer i amtet. Der var 3.330 husstande med 2.287 familier. Befolkningstætheden var 24 personer pr. km². Befolkningens etniske sammensætning var som følger: 89,26% hvide , 0,19% afroamerikaner, 8,58% indianer, 0,25% asiatisk oprindelse, 0,01% stillehavsørene, 0,24% fra andre racer, og 1,47% fra to eller flere racer. 0,77% af befolkningen var spansktalende eller Latino af enhver race. Befolkningens oprindelse var 43,6% nordmænd, 15,6% tysk , 6,5% svensk og 6,2% amerikanske aner.

Der var 3.330 husstande, hvoraf 30,60% havde børn under 18 år boende. 56,80% var ægtepar, som boede sammen, 7,50% havde en enlig kvindelig forsøger som beboer, og 31,30% var ikke-familier. 27,90% af alle husstande bestod af enlige, og i 14,50% af tilfældende boede der en person som var 65 år eller ældre.

Gennemsnitsindkomsten for en hustand var $ 30.517 årligt, mens gennemsnitsindkomsten for en familie var på $ 39.698 årligt.

Eksterne henvisninger 

Counties i Minnesota